Cum sate simti bine 


Vestea buna este ca frica, vinovatia, pesimismul, amanarile sau 
stima de sine scazuta pot fi depasite cu usurinta. 
In aceasta brosura, inspirata din lucrarea Feeling Good a lui 
David D. Burns, vei regasi tehnici despre care s-a dovedit 
ştiinţific că te ajută să ai o viziune mai pozitivă asupra vieții și 


să înţelegi anumite lucruri: 


e De ce te simţi bine sau rău 
e Cum să faci fata sentimentelor de vinovăție 
e Cum să faci fata ostilitatii și criticii 
e Cum să depasesti nevoia de a fi aprobat și acceptat 
e Cum sa nu te lași pradă sentimentelor de tristețe 
e Cum să iti cresti stima de sine 


e Cum sa te simţi bine în fiecare zi 


Începe să te simţi bine! 


Cartea din care a fost inspirata aceasta brosura, Feeling Good: 
The New Mood Therapy a fost vanduta in peste 3 milioane de 
copii până la această oră. Într-un studiu recent, cartea a fost 
cotată ca și cea mai utilă carte împotriva distresului (din peste 
1000 de cărţi studiate) și ca și cea mai recomandată carte de 
către profesioniști! 70% din persoanele triste care citesc acest 
material se simt mai bine în patru săptămâni și se mențin la fel 
de bine pe o perioada de până la trei ani. Efectele 
“antidepresive” ale acestei cărți par să fie la fel de puternice ca 
și ca și medicamentele antidepresive sau ședințele de 


psihoterapie. 


Cuprins: 


Introducere 


Modulul 1. Ce trebuie sa stii, inainte de toate 
Cum sa abordezi problemele emotionale 


Cum sa iti intelegi emotiile 


Modulul 2. Cum sa gandesti 
Tristetea nu este deprimare 
Cum sa te simti mai bine in pielea ta 


Cum sa invingi sentimentele de vinovatie 


Modulul 3. Ce sa faci 
N-am chef de nimic. Cum sa depasesti aceasta faza 
Nu pune carul înaintea boilor! 


Judo verbal 


Modulul 4. Cum să te dezvolti 
Când lucrurile arată mai bine 
Cum să depasesti dependenţa de aprobarea celorlalți 
Cum să depasesti dependenţa de dragostea celorlalți 
Valoare ta nu depinde de realizările tale 


Cum să cresti toleranța la frustrare 


Introducere 


Terapia cognitiv-comportamentală, abordarea care stă la baza acestei 
broșuri, este cea mai practicată și mai cercetată formă de psihoterapie 
din lume. De ce? Există cel putin trei categorii de răspunsuri. În primul 
rând, pentru că ideile care îi stau la bază sunt foarte uşor de înţeles și 
foarte intuitive. În al doilea rând, foarte multe studii științifice au 
confirmat că această forma de terapie poate fi extrem de utilă pentru 
oamenii care au diverse emoţii negative, inclusiv probleme de depresie 
și anxietate; de altfel, se pare ca această forma de terapie este la fel de 
eficientă ca și medicamentele antidepresive (cum ar fi Prozac). În al 
treilea rand, multe cărți de autoeducare (cum ar fi Feeling Good) au 


contribuit la crearea unei nevoi și cereri pentru această formă de terapie. 


Pentru început, să luăm pe rând câteva din conceptele și ideile care stau 
la baza terapiei cognitiv compotamentale. Cogniţiile sunt gânduri sau 
percepții. Cogniţiile se referă la modul în care gândeşti și înţelegi 
lucrurile cu care te confrunti. Aceste gânduri pot apărea în mintea ta 
automat sau pot apărea ca urmare a unui efort depus. În ambele situaţii, 
gândurile tale au un impact uriaș asupra felului în care te simţi. Emotiile 


si sentimentele tale depind de mesajele pe care ti le dai tu tie însuți. 


Aceste idei nu sunt noi. Acum aproape două mii de ani, filosoful grec 
Epictet spunea că oamenii suferă “nu din cauza anumitor lucruri, ci din 
cauza felului în care ei văd aceste lucruri”. Chiar și Shakespeare 
exprima idei similare: “Nimic nu este bine sau rău, ci gândirea noastră 


face lucrurile să fie așa” (Hamlet). 


Desi aceste idei nu sunt noi, nu multa lume le intelege sau le aplica. 
Daca te simti trist, ai tendinta sa spui ca te simti asa din cauza lucrurilor 
negative care ti s-au intamplat. S-ar putea sa te gandesti ca esti inferior 
sau ca meriti sa fii nefericit pentru ca ai esuat la locul de munca sau 
pentru ca ai fost respins de cineva la care tineai. S-ar putea sa te 
gândeşti ca te simţi rău din cauză ca ai tu o problema; s-ar putea să fii 
chiar convins ca nu esti suficient de inteligent, atractiv sau talentat 
pentru a fi fericit sau implinit. S-ar putea sa crezi ca felul in care te simti 
este rezultatul unei copilării traumatizante sau pentru ca ai moștenit 
anumite gene sau poate din cauza unor dereglări hormonale. Sau poate 


îi invinovatesti pe ceilalţi pentru felul în care te simți tu. 


Cu siguranţă, toate aceste idei au un sâmbure de adevăr. Ne 
confruntăm adesea cu multe lucruri stresante. Mulţi oameni se confruntă 
cu pierderi foarte dureroase sau cu probleme personale extrem de 
grave. Genele, hormonii sau copilăria noastră au probabil un impact 
asupra felului în care gândim și ne simţim. Toate aceste teorii, atribuind 
cauza sentimentelor nostre unor situaţii pe care nu le putem controla, au 
tendinţa sa ne victimizeze. Dacă ne incapatanam să credem că genele, 
hormonii, copilăria sau un eveniment incontrolabil sunt responsabile de 
felul în care ne simţim noi acum, înseamnă că nu mai putem face nimic. 
Fals! Extrem de multe studii științifice au demonstrat în ultimii zeci de ani 
că, dacă schimbăm modul în care gândim, apar schimbări profunde în 
felul în care ne simţim si ne comportăm. Foarte pe scurt, la asta se 


referă terapia cognitiv-comportamentală. 


Teoria este foarte clară, concisă, logică și simplă. Vei înțelege pe 
parcursul broșurii mult mai bine ce sunt și cum pot fi utile pentru tine 


principiile terapiei cognitiv-comportamentale. 

Modulul 1 


Ce trebuie sa stii, inainte de toate 


Cum sa abordezi problemele emotionale 


Problemele emotionale (cum sunt deprimarea, panica sau furia) 
sunt foarte comune. Deprimarea de exemplu este una din cele mai 
comune probleme de sanatate publica; este atat de comuna incat iti poti 
imagina că este un fel de răceală printre tulburările psihiatrice. Cu toate 
acestea, există o serie de diferenţe între răceală și deprimare. Netratate, 
tulburările emtionale cum este deprimarea pot avea efecte marcante, de 
la un impact major asupra sănătăţii, a relaţiilor cu ceilalţi, sau a 
performanţei la locul de muncă până la pierderea vieții. 

Toate aceste inconveniente pot fi însă relativ ușor evitate. 
Tulburările emoţionale au fost intens investigate în ultimele decenii de 
către diverse echipe de oameni de știință și în prezent sunt cunoscute o 
serie de tratamente și tehnici de intervenţie care le poi trata sau 
ameliora. Daca initial se credea că medicamentele sunt principalul 
tratament pentru tulburările emoţionale, acum este deja cunoscut faptul 
că tehnicile psihologice (prin intermediul psihoterapiei) pot să fie la fel de 
eficiente în multe cazuri. Cea mai investigată şi mai eficientă formă de 
psihoterapie până la această oră este terapia cogitiv-comportamentală 
(TCC). Principiile acestei abordări stau la baza acestui material. 

Unul din cele mai importante principii ale TCC este acela că toate 
reacțiile tale emoţionale sunt create de gândurile sau cognitiile tale. Cu 
alte cuvinte, felul în care te uiţi la lucruri, felul în care le înţelegi și le 
interpretezi va contribui la modul în care tu reactionezi la ele. Să luăm un 
exemplu. Dacă te gândești la un examen care urmează si iti spui “Precis 
n-o să iau notă bună”, “O să mă fac de râs”, “O să fiu penibil” sau “Sunt 
prost și incapabil”, cel mai probabil te vei simţi descurajat sau îngrijorat; 
s-ar putea chiar să intri în panică sau să te deprimi. Dacă însă iti spui 


“indiferent ce se va întâmpla la examen, nota nu va spune nimic despre 

valoarea mea ca persoană” s-ar putea să te simţi îngrijorat însă reacția 
nu va fi așa negativă sau intensă ca și în primul caz. Ce cauzează deci 
emoțiile tale? Felul în care gândești despre situaţiile cu care te confrunti 
determină felul în care te simți. 

Un alt principiu este acela că dacă te simţi deprimat, gândurile tale 
sunt dominate de un oarecare “negativism”. Te percepi pe tine și 
întreaga lume din jurul tău în termeni negativi. Ti se pare că lucrurile 
sunt grave sau rele, nu vezi rezolvări la problemele pe care le ai sau și 
crezi că nici nu vei vedea vreodată o ieşire din situaţia în care ești. Mai 
mult, dacă te uiţi la trecutul tau iti vei aminti foarte multe lucruri negative 
iar dacă vei încerca sa iti imaginezi viitorul, vei anticipa o mulţime de 
probleme și dificultăţi cu care te vei confrunta. Aceste gânduri duc treptat 
la o senzație de neajutorare. Curând, ajungi să fii convins că 
neajutorarea şi această viziune negativistă asupra lumii sunt adevărate, 
lucru care va duce adesea la o adâncire a deprimării. 

Cel de-al treilea principiu este bazat pe foarte multe studii și 
cercetări şi susţine faptul că aceste gânduri negativiste care produc 
suferința emoţională sunt aproape de fiecare dată distorsiuni. Practic, 
deși par să fie logice sau în concordanţă cu realitatea, vei vedea că 
majoritatea lor sunt eronate, iarationale si nu te ajută cu nimic. 

Implicatiile acestor trei principii sunt foarte importante. Astfel, 
emoțiile negative nu sunt cauzate de o percepţie corectă a realităţii ci 
sunt consecința unor distorsiuni și erori mentale. 

Terapia cognitiv-comportamentală este foarte eficientă în a elimina 
emoțiile negative sau comportamentele care te deranjează sau care te 
împiedică să iti atingi scopurile. Mai mult, TCC poate să minimizeze 
măsura în care vei fi afectat de diverse evenimente în viitor. TCC este 
eficientă pentru foarte multe tulburări emoţionale. Dacă însă nu sunt 


tulburări emoţionale severe ci avem de a face doar cu anumite probleme 

emoționale sau comportamentale, atunci psihoterapia nu este 
obligatorie; consilierea psihologică sau autoeducarea (cu cărţi sau 
broșuri asemănătoare cu aceasta) sunt suficiente. 

Pe parcursul acestei broșuri vei înțelege de ce esti trist sau necajit 
de multe ori, cum să faci diferenţa între emoţiile care te ajută şi cele care 
iti fac rău și vei învăţa cum să modifici reacţiile emoţionale sau 
comportamentale care nu iti fac bine. Vei învăţa cum să dobandesti 
controlul asupra reacţiilor tale emoţionale si cum să aplici diverse 
strategii pentru a te simţi mai bine. Vei învăţa inclusiv cum să previi 
stările emoţionale neplăcute în viitor și cum să le faci fata dacă ele apar 
în diverse situaţii de criză (de la mici inconveniente până la situaţii mai 
grave cum ar fi despărțirea de cineva, eșecul sau moartea cuiva 
apropiat). 

Cât de mari sunt efectele la care te poţi aștepta? Daca te simți 
trist, pesimist sau dacă lucrurile pe care le faci nu iti mai fac plăcere, 
parcurgând această broșură și aplicând sistematic metodele descrise 
aici, vei observa cu siguranţă o serie de îmbunătăţiri. Cu cât implicarea 
ta va fi mai mare, cu atât efectele vor fi mai vizibile si mai de durată. 
Bineînţeles că ar fi nerealist să te aştepţi să nu mai fi trist sau necajit nici 
o dată; ar fi ca si cum te-ai aștepta ca o data ce ai ajuns la o condiţie 
fizică bună după mult sport să nu mai gâfâi deloc în viitor. Este foarte 
probabil că vei mai gafai din când în când, la fel cum vei mai avea reacții 
emoţionale negative. Vei înțelege însă de ce au apărut, cum pot le poţi 


controla și cum le poţi evita în viitor. 

Cum sa iti intelegi emotiile 


Pentru inceput, poti incerca sa estimezi cat de intens este distresul 
în cazul tău. Daca în ultimul timp te simți trist, pesimist si vinovat, daca 
esti nemulțumit de propria ta persoană si te critici adesa, dacă ţi-ai 
pierdut interesul sau plăcerea pentru multe din lucrurile pe care le făceai 
cu plăcere în trecut, dacă esti agitat, iritabil sau lipsit de energie, daca ai 
obervat modificări ale somnului, poftei de mâncare sau ale interesului 
pentru sex, s-ar putea ca deprimarea ta să fie foarte intensă. Dacă doar 
câţiva din indicatorii de mai sus ţi se potrivesc, înseamnă că emoţiile 
negative în cazul tău sunt uşoare. 

De fiecare dată cand ai emoţii negative, încearcă să te gândești la 
gândurile care însoțesc această stare emoţională. Așa cum anticipam, 
dat fiind că acele gânduri te fac de fapt sa te simți trist de exemplu, 
schimbarea lor va duce la schimbarea reactiior tale emtionale. 

Probabil va fi greu uneori să identifici acele gânduri. Este normal. 
Multe din ele sunt gânduri automate, în sensul că iti vin în minte în 
anumite situaţii fără ca tu să faci nici un efort. Sunt aproape tot atât de 
firești pentru tine cum este scrisul sau mersul. 

lată o listă cu cele mai importante gânduri care pot fi responsabile 
de emoţiile tale negative. Așa cum mentionam mai devreme, ele sunt 
distorsiuni cognitive, adică erori pe care oamenii le fac adesea în 
gândire. Citeste-le cu mare atenţie si înceacă să înţelegi exact la ce se 
referă. Încearcă să găsești și câteva exemple care sunt valabile pentru 
tine. Pe parcursul brosurii sau când vei avea diverse aplicaţii practice, 


poţi reveni la această listă si o poți reciti. 

1. Gândirea de tip totul sau nimic: Acest tip de gândire se referă la 
tendinţa cuiva de a evalua lucrurile în termeni de alb sau negru. 
De exemplu, cineva care gândește așa, ar putea spune după 
un eşec „Faptul că am eșuat înseamnă că sunt ratat”. Gândirea 
de tip totul sau nimic sta la baza perfectionismului și ne face să 
ne temem de orice eroare sau imperfecţiune pentru că, în 
aceasta viziune, greşelile ne-ar face să parem ratati, proști sau 
lipsiți de valoare. Bineînţeles că acest tip de evaluare a 
situaţiilor este nerealist pentru că de foarte puţine ori in viata 
lucrurile sunt indiscutabil albe sau negre. De exemplu, nimeni 
nu este absolut prost sau cât se poate de briliant; nimeni nu 
este urât sau frumos. Dacă încerci să fortezi lucrurile să încapă 
în două categorii extreme (alb sau negru, totul sau nimic) vei fi 
de multe ori frustrat sau dezamăgit. Vei fi de multe ori în mod 
inutil dezamăgit de propria ta persoană, tocmai pentru că va fi 
foarte greu să fii întotdeauna în extrema pozitivă a evaluărilor 
tale iar singura alternativa în cazul acestui tip de gândire este 


extrema negativă. 


2. Generalizarea excesivă: Dacă ai acest tip de gândire, atunci 
înseamnă că ai tendinţa să crezi că dacă un lucru s-a întâmplat 
o dată, atunci înseamnă că se va întâmpla de nenumărate ori în 
viitor. Dacă lucrul la care faci referire este negativ (cum adesea 
se întâmplă), atunci cel mai probabil te vei simţi supărat, trist 
sau îngrijorat. Un exemplu foarte bun pentru acest tip de 
gândire este teama de respingere. Dacă cineva care are 
tendința să facă aceasta eroare mentală a fost respins o data 


de o persoană care îi plăcea mult, atunci va tinde să 

generalizeze acest incident si pe viitor: „N-o sa mai găsesc 


niciodata pe cineva la fel, o sa fiu singur toata viata”. 


. Filtrul mental: Acest tip de eroare mentală se referă la situaţiile 
în care cineva sesizează un aspect sau un detaliu negativ la o 
situație și se concentrează ulterior numai pe acesta, întreaga 
situaţie devenind astfel negativă. Dacă de exemplu auzi sau 
vezi pe cineva ironizând o altă persoană și te gândești că „Este 
un om rău”, faci acest tip de eroare. Este ca și cum, atunci când 
ești deprimat, porţi nişte ochelari cu lentile speciale care 
filtrează numai aspectele negative și elimină aspectele pozitive. 
Oamenii care sunt deprimati își fac un obicei din a gândi așa și 
din acest motiv majoritatea nu își dau seama că fac această 
eroare, astfel că ei cred cu tărie că totul este grav sau fără 


ieșire. 


. Minimalizarea semnificației pozitive: O altă distorsiune cognitivă 
este tendința unor oameni deprimati de a transforma 
evenimentele neutre sau pozitive în lucruri negative. Dacă faci 
această eroare, atunci nu numai că ignori lucrurile pozitive din 
viaţa ta, dar chiar le interpretezi ca și cum ar fi ceva negativ. Un 
exemplu foarte ilustrativ se referă la complimente. Daca tinzi să 
faci această eroare atunci în momentul în care cineva, chiar și o 
persoană neutră, iti spune că arăţi bine, te vei gândi automat că 
“Este doar politicos” sau “Spune doar așa, nu vorbește serios”. 
Consecința acestei erori cognitive este o stare de nemulțumire 
constantă și incapacitatea de a te bucura de lucrurile bune care 
ti se întâmplă. Discalificând experienţele pozitive în mod 


constant, gândurile negative sunt menținute și întărite indirect, 


14 


fără suport real, contribuind astfel la stări de nemulțumire, 


frustrare sau deprimare și mai intense. 


. Extragerea de concluzii pripite: Dacă ai acest tip de gândire 
înseamnă că ai tendinţa de a trage concluzii negative pripite 
chiar dacă acestea nu sunt justificate de datele pe care le ai 
într-o anumită situaţie. De exemplu, dacă treci pe stradă pe 
lângă cineva cunoscut și nu te salută, ai putea trage concluzia 
pripită că este supărat pe tine si că intenţionat nu te-a salutat, 
deși este foarte posibil ca acea persoană să fi fost foarte 
absorbită de propriile gânduri și să nu te fi observat. Sau, dacă 
trebuie să faci o prezentare în fata unui public și cineva cască, 
ai putea să tragi concluzia pripită că ești foarte plictisitor sau că 
prezentarea ta este dezastruoasă în timp ce, de fapt, acea 
persoană a călătorit poate toată noaptea si este foarte obosită. 
Un alt exemplu ar putea fi formularea unei profeţii negative 
pentru viitor; dacă te simţi deprimat o vreme mai îndelungată, ai 
putea în mod eronat să tragi concluzia pripită “O să 
înnebunesc” iar aceasta predictie te va face sa te simți 
neajutorat; neajutorarea te va face să te simţi și mai deprimat 


iar deprimarea mai intensă te va face să crezi că „înnebunești”. 


. Catastrofarea: Această distorsiune cognitivă se referă la 
exagerarea importanţei și gravitatii unor lucruri negative cu care 
te confrunti. Când catastrofezi, ai tendința de a transforma 
evenimente negative comune în adevărate coșmaruri, de a 
crede că situaţiile cu care te confrunti sunt atât de grave încât 
nu mai există nici o ieșire. Când interpretezi lucrurile ca fiind 


100% negative, ai tendinţa de a te resemna și de a te deprima 

si mai tare. Cand crezi ca ceva este cat se poate de grav si fara 
ieşire, nu mai faci eforturi să găsești o soluţie pentru acea 
situaţie si te dai batut. Bineintele că în realitate lucrurile nu stau 
chiar așa, dar faptul că tu vezi lucrurile în mod catastrofal va 


contribui la distresul tău. 


. Raționamentul emotional: Când faci raționamente emoţionale 
tinzi să consideri emoţiile tale drept dovezi pentru un adevăr pe 
care dorești sa îl demonstrezi. De exemplu, s-ar putea să iti 
spui “Dacă mă simt ca un idiot, înseamnă că sunt un idiot”. 
Acest tip de raţionament este în mod evident eronat pentru ca 
emoțiile tale sunt consecința gândurilor tale. De vreme ce 
gândurile tale sunt distorsionate, evident că și emoţiile tale vor fi 
distorsionate. În acest caz, dacă de exemplu ești nesigur de 
performanţa ta într-o anumită situaţie, ai putea în mod eronat 
crede despre tine că esti “idiot”; dacă crezi despre tine ca esti 
“idiot”, bineînţeles ca te vei simţi asa. Rationamentul emotional 
este foarte frecvent la persoanele deprimate si, la fel cum se 
intampla si in cazul altor distorsiuni cognitive, acesta se 
mentine dupa acelasi mecanism al cercului vicios: daca simt 
despre mine ca sunt un ratat, atunci inseamna ca sunt; cu cat 
cred mai mult despre mine ca sunt un ratat, cu atat mai rau ma 


simt. 


. Trebuie absolutist: Toţi avem diverse dorinţe si toți dorim ca 
aceste dorințe să se îndeplinească. Din păcate însă, nu 
întotdeauna realitatea permite îndeplinirea dorințelor pe care le 
avem. Unii oameni înțeleg că oricât de mult ar dori ca anumite 


lucruri să se îndeplinească și oricât de mult efort ar depune, 

uneori nu pot obtine ceea ce isi doresc. Altii cred ca daca isi 
spun ca lucrurile trebuie neapărat să stea asa cum doresc ei 
sau că anumite lucruri trebuie în mod absolutist să se întâmple 
într-un anumit fel, acestea au șanse mai mari să se întâmple. 
De exemplu, dacă ai acest tip de gândire ai putea să îţi spui 
“Trebuie neapărat să iau o nota bună”, “Trebuie să fiu 
respectat” sau „Viaţa trebuie să fie corectă”. Gândurile de acest 
tip sunt distorsionate pentru că lucrurile nu trebuie cu necesitate 
să fie într-un fel sau altul, nu scrie nicăieri că ceva ar trebui să 
se întâmple și nici că în funcţie de ce credem noi lucrurile vor 
lua o turnură sau alta. Din păcate, multi ne formulăm dorinţele 
în mod absolutist sau imperativ si devenim frustrati atunci cand 
nu obținem ceea ce ne dorim. Dacă ai dorințe pe care le 
formulezi în termeni de “trebuie neapărat”, este foarte posibil să 
fii dezamăgit, trist sau frustrat la un moment dat tocmai pentru 
că vei avea tendinţa să te invinovatesti pe tine sau pe ceilalţi 
pentru un eșec care era de fapt, prin definiţie, nerealist. 
Alternativa, așa cum vei vedea și mai târziu pe parcursul 
brosurii, este să iti formulezi dorinţele și aşteptările în termeni 


realisti, logici. 


. Evaluarea globală: Acest tip de distorsiune este o forma 
extrema a generalizării. Evaluarea globală se referă la 
etichetarea cuiva (a propriei persoane sau a celorlalţi) cu un 
termen, de cele mai multe ori negativ. Cu alte cuvinte, când faci 
o evaluare globală spui despre cineva care a greşit că este 
“incompetent” sau “prost”, spui despre cineva care a avut un 
eșec că este “ratat” sau spui despre cineva care a ascuns 


adevărul că este “mincinos” sau “ipocrit”. În mod evident, a 

eticheta pe cineva este nu numai inutil, dar si irational. Nimeni 
nu poate fi definit printr-un singur atribut, si chiar daca acel 
atribut ar descrie un comportament la un moment dat, acesta ar 
putea să nu mai fie valabil după doar câteva minute, când acel 
cineva face un alt comportament. Evaluarea globală sau 
etichetarea duc de cele mai multe ori la reacţii emoţionale 
negative (cum ai putea sa te simţi bine daca iti spui ca esti 
“prost”, “ratat” sau “incompetent”?), reacţii emoţionale care ar 
putea fi evitate dacă am evalua acţiunile cuiva, nu întreaga 


persoană (“m-am comportat prosteste”). 


10. Personalizarea: Această distorsiune stă la baza vinovatiei. 
Dacă ai tendinţa să faci această eroare, atunci înseamnă că îţi 
asumi responsabilitatea pentru o serie de evenimente negative, 
deși n-ai nici un motiv logic și realist să faci acest lucru. Când 
crezi cu tărie că multe lucruri negative se întâmplă din cauza ta, 
simţi o povară care este greu de suportat și apar adesea 


sentimente de vinovăţie și deprimare. 


Aceste distorsiuni cognitive cauzează majoritatea, dacă nu toate, 
sentimentele de tristete si deprimare. Este bine să le citeşti de mai multe 
ori și să revii din când în când la ele. Sunt la fel de valabile pentru tine 
ca si pentru ceilalți oameni care se simt trişti, necăjiţi sau deprimati la un 
moment dat. Poate nu toate te influențează în egală măsură, dar cu 
siguranţă vei găsi exemple din viaţa ta pentru fiecare dintre ele. 

În acest moment probabil că înţelegi mai bine de unde vin reacţiile 
emoționale si care este cauza unor emoții negative cum ar fi tristețea și 
deprimarea. Acum știi că emoțiile tale sunt cauzate de gândurile pe care 


le ai. Stii și că oricât de neplăcute ar fi anumite lucruri pe care le simţi (la 

ce te ajută în fond deprimarea?), ele par credibile tocmai pentru ca sunt 
rezultatul unor gânduri care, desi ilogice și absurde, iti aparțin. Dacă te 
simţi deprimat, ştii că te simţi așa pentru că te gândești la ceva negativ si 
chiar crezi acel ceva. Emotiile negative urmează gindurile negative asa 
cum vagoanele unui tren urmează locomotiva; asta nu înseamnă că 
locomotiva merge în direcţia corectă! Mai mult, emoţiile negative sunt 
sutinute de aceste gânduri si invers, ca într-un cerc vicios. Nu vei avea 
niciodată alte emoţii decât cele pe care mintea ta le generează. Toate 
acestea nu înseamnă că nu trebuie să avem emoţii negative. Înseamnă 
doar că emoțiile negative dureroase, inutile si pe care nu le dorim pot fi 
evitate. Vei vedea în capitolele următoare cum poţi face acest lucru. 

Înainte însă de a trece la următorul capitol încearcă să faci 
următorul exerciţiu. 

Descrie pe scurt în prima coloană o situaţie recentă care a dus la 
emoții negative. În a doua coloana notează primul lucru care ţi-a venit în 
minte în acea situaţie. Este posibil să nu isi amintești gândul cu 
exactitate, nu este nici o problemă; poţi încerca să retrăiești situația 
respectivă în prezent, în imaginar, si să fii atent la lucrurile care iti vin 
acum în minte. Notează-le. Observi vreo distorsiune cognitivă în 
gândurile tale? Consultă lista de mai sus și notează sub gândurile pe 
care le-ai scris ce fel de distorsiune cognitivă este. În ultima coloana 
notează felul în care te-ai simţit. Lângă emoție, notează si intensitatea 


acesteia, pe o scala de la 1 la 100. 


Situaţia — Gandurile tale > Emotiile tale 


1. O maşină mi-a tăiat | 1. Celălalt șofer| 1. Furie 99% 
calea fără sa respecte | este un idiot. 
regulile de circulaţie și | (Evaluare globală) 


am avut un accident. 

Acest exercitiu este eficient daca il practici in fiecare zi, timp de 5- 
10 minute, timp de minim o săptămână. Vei avea astfel suficient timp sa 
descoperi care sunt distorsiunile cognitive pe care ai tendinţa să le faci 
în situaţiile cu care te confrunti zi de zi si care sunt reacţiile emoţionale 
pe care aceste distorsiuni cognitive le generează. Vei vedea cum tinzi sa 
gândești în anumite situaţii și cum reactionezi emotional. Este foarte 
important să faci exerciţiul în scris, nu “în gând”. Scriind gândurile pe 
hârtie vei putea fi mult mai obiectiv și vei detecta mult mai ușor 


distorsiunile cognitive pe care le faci. 

Modulul 2 


Cum sa gandesti 

Tristetea nu este deprimare 


Una din cele mai frecvente remarci pe care persoanele cu diverse 
emoții negative le au este următoarea: “Înţeleg că principala cauză 
pentru emoţiile negative este gândirea distorsionată, dar în cazul meu 
nu este așa, problemele mele sunt reale”. Cele mai frecvente probleme 
amintite sunt lipsa banilor, bolile, despartirile și dificultăţile la locul de 
muncă. Într-adevăr, toate aceste situaţii sunt neplăcute. Sigur că nu 
suntem bucuroși că nu avem bani sau că tocmai ne-am despărțit de o 
persoană la care tineam mult. S-ar putea să fim triști sau îngrijoraţi cand 
ne confruntăm cu astfel de situaţii. Cu toate acestea, nici una din 
situațiile de mai sus nu duc în mod inevitabil la la deprimare, furie sau 
panică. 

Cum putem face diferenţa între tristeţe și deprimare? Dar între 
frustrare și furie? Dar între îngrijorare și panică? Distincția este destul de 
simplă. Tristetea, îngrijorarea sau frustrarea sunt emoții negative care 
sunt fireşti atunci cand ne confruntăm cu diverse evenimente neplăcute. 
Este chiar util să fim îngrijoraţi când ne confruntăm cu situații noi sau 
periculoase sau să fim triști atunci când pierdem ceva sau pe cineva. 
Aceste reacţii emoţionale negative sunt normale, automate. Deprimarea, 
furia sau panica apar atunci când gândirea noastră este dominată de 
diverse distorsiuni cognitive. Acest tip de reacţii nu ne ajută la nimic. 
Când intri în panică, inima iti bate cu putere, ai dificultăți de respiraţie, 
simţi ca ești paralizat de frică sau ai o senzaţie de lesin, cât de bine poţi 
face situaţiei cu care te confrunti? Dar dacă esti atât de deprimat încât 
nu mai ai poftă de mâncare, te izolezi și simţi că nu mai ai pentru ce să 
trăiești? Deprimarea poate să fie atât de intensă încât nu mai ai energie 


și motivaţie să faci situaţiilor cu care multi dintre noi se confruntă. 

Panica, deprimarea si furia sunt reactii emotionale care te incapaciteaza, 
sunt emotii disfunctionale. Ingrijorarea, tristetea si frustrarea sunt emotii 
negative care te ajuta, sunt emotii functionale. 

Sa luam un exemplu. Sa presupunem ca tocmai ti-ai pierdut locul 
de munca. Care va fi primul lucru care iti va trece prin minte? Cum te vei 
simti? Ce vei face? Daca primele ganduri care iti vin in minte sunt “Este 
îngrozitor”, “N-o sa mai îmi găsesc niciodată un alt loc de muncă” sau 
“Nu pot suporta să nu am bani”, atunci s-ar putea să intri în panică și 
devii foarte speriat. Fiind foarte stresat, probabilitatea să găsești cele 
mai bune și mai rapide soluţii pentru a găsi un nou loc de muncă este 
mult mai scăzută deoarece o bună parte din resursele tale energetice și 
mentale sunt ocupate de stresul pe care îl resimti. Dacă însă ai o 
gândire rațională și iti spui “Îmi pare foarte rău că mi-am pierdut locul de 
muncă, sunt foarte îngrijorat în ceea ce privește situaţia mea financiară 
dar voi face tot ceea ce depinde de mine să găsesc cât mai repede un 
nou loc de muncă”, atunci cu siguranţă te vei simţi mai bine iar 
probabilitatea ca tu să rezolvi problema cu care te confrunti este mult 
mai mare. 

Încearcă să te gândești și tu la un exemplu, din viaţa ta sau din 


viata prietenilor tăi. 
Cum să te simţi mai bine în pielea ta 


Când te simţi deprimat, invariabil ești nemulțumit în ceea ce ie 
priveşte. Cu cât ești mai deprimat, cu atât ești mai nemulţumit. Cel mai 
adesea nemulțumirile apar în legătură cu inteligenţa, realizarea pe plan 
profesional, frumuseţea, sănătatea sau tăria de caracter. 80% din 
persoanele deprimate simt asta. Când ești nemulțumit de propria ta 


persoană, cea mai mică eroare sau imperfecţiune devine copleșitoare. 

Dacă remarca sau critica vine din partea unei persoane la a cărei părere 
tii, atunci te vei simţi si mai rau. 

Daca esti sau ai fost vreodata deprimat, cu siguranta stii ca este 
foarte greu să admiti că modul în care gândești este distorsionat. În 
acele momente chiar crezi că ești inferior sau prost și orice sugestie 
contrară pare lipsită de onestie și improbabilă. Mai mult, ești atât de 
convins de lipsa ta de inteligenţă, frumuseţe sau realizare profesională 
încât încerci să îi convingi si pe ceilalţi. Esti convins ca daca ai avea mai 
multi bani, daca ai fi mai frumos sau daca ai fi mai deștept te-ai simți 
mult mai bine în pielea ta și ai fi mult mai fericit. În acele momente uiţi că 
aceste realizări iti auc satisfacţie si nu fericire, statut si nu o mai mare 
valoare ca persoană. Dragostea cuiva, prietenia, statutul, celebritatea 
sau resursele iti pot aduce foarte multe beneficii, dar nu te pot face 
fericit, nu iti arată valoarea ta ca persoană. Exemple sunt nenumărate: 
Marilyn Monroe, Michael Jackson, Freddie Prinz sunt doar câteva 
celebrităţi despre care știm aceste lucruri. 

De ce depinde atunci sentimentul propriei valori? Cum ne putem 
simţi bine în pielea noastră? Cum ne putem accepta asa cum suntem? 

În primul rând, nu uita că atunci când ești deprimat nu mai 
gândești rational. Învață să iti chestionezi propriile gânduri chiar dacă 
par logice. Distorsiunile cognitive sunt foarte convingătoare! Cu cât esti 
mai deprimat, cu atât mai greu iti va fi să te uiţi la lucruri din alta 
perspectivă si să te convingi că unele din gândurile pe care le ai nu sunt 
raţionale. 

Încearcă să te gândeşti la distorsiunile cognitive pe care le faci 
când te evaluezi pe tine ca persoană. Poţi începe prin a te uita pe lista 
din capitolul anterior. S-ar putea de exemplu să gândești în termeni de 
totul sau nimic. De exemplu, dacă iti fixezi un scop ambițios si rigid si iti 


spui că numai dacă îl atingi ești un om de succes iar în caz contrar ești 

un ratat, înseamnă ca gândești în termeni de alb sau negru (si știi bine 
că puţine lucrui în viata sunt albe sau negre). Dacă tinzi să evaluezi 
lucrurile doar ţinând cont de aceste categorii extreme, vei crede despre 
tine fie că ești extraordinar sau catastrofal. Acest tip de gândire, dat fiind 
ca este irațional și nerealist, duce la o serie de griji și dezamăgiri. Să 
luăm un exemplu. Un bărbat își poate propune să facă dragoste cu soția 
sa la fiecare două zile, timp de o oră. În accepțiunea sa, acesta este 
dezideratul lui ca bărbat și sot, acesta este etalonul lui de normalitate. În 
cazul în care nu va face acest lucru, înseamnă că nu este suficient de 
bărbat iar căsnicia sa este distrusă. Acest tip de gândire este în mod 
evident irațional. Sigur, este normal să iti dorești foarte mult sa ai o viata 
sexuală bună. Este irațional însă să iti evaluezi valoarea ca bărbat sau 
ca sot în funcţie de performanţe arbitrar stabilite care te încadrează în 
două categorii extreme: excelent sau groaznic. Un astfel de tip de 
gândire va duce la diverse îngrijorări sau frustrări atunci când frecvenţa 
sau durata relaţiilor sexuale nu este cea dorită; odată ce apar temerile 
sau sentimentele de neajutorare si vinovăţie, viata sexuală este cu atât 
mai afectată iar treptat apar sentimente de deprimare care vor duce la o 
agravare si mai severă a vieţii sexuale. În acest punct, valoarea ca om, 
bărbat sau ca sot va fi cu atât mai fragilă. 

Pare ușor de înţeles atunci când este vorba de altcineva. De multe 
ori avem tendința să credem că în cazul nostru lucrurile nu sunt atât de 
simple. Exemplul de mai sus pare foarte logic. Este de la sine înţeles că 
valoarea cuiva ca om, ca bărbat sau ca sot nu depinde de frecvenţa si 
durata relaţiilor sexuale; el este un om valoros chiar dacă are relații 
sexuale cu partenera sa mai rar decât și-ar dori. 

La fel de evidente ar putea părea pentru altcineva erorile pe care 
le facem noi în gândire. Fiind vorba de persoana noastră însă și având 


raționamente emoţionale (“Daca eu simt ca sunt un ratat, înseamnă că 

sunt”) suntem de cele mai multe ori rezistenti la incercarile cuiva de a ne 
arata ca nu gandim rational. 

Există o serie de tehnici care te pot ajuta sa înveţi sa ai o mai buna 
stimă de sine si mai ales să înveţi sa te accepti necondiţionat, asa cum 
ești. În secţiunile următoare vei găsi mai multe idei și exerciţii care te pot 
ajuta. Doar citindu-le, nu te aștepta la schimbări prea mari sau cel puţin 
nu pe termen lung. Va trebui exersezi câteva din lucrurile pe care le 
citeşti aici. Cel mai indicat ar fi să aloci în fiecare zi câteva minute pentru 


exerciţiile propuse. 


Învață să răspunzi propriilor tale critici. Dacă îți spui lucruri ca și “Nu sunt 
suficient de bun”, “Sunt un ratat”, “Sunt inferior fata de ceilalţi” sau “Nu 
merit mai mult” însemnă că adesea te simți trist, necajit, lipsit de valoare. 
Dacă vrei să te simţi mai bine și să nu mai ai aceste gânduri, trebuie să 
faci câteva lucruri: (a) Învață să recunosti si să notezi gândurile 
autocritice care îţi trec prin minte; (b) Învață de ce aceste gânduri sunt 
distorsiuni; (c) Dă o replică acestor gânduri. O metodă eficientă de a 
parcurge aceste trei etape este “tehnica celor trei coloane”. 


Gânduri automate | Distorsiuni cognitive Răspuns rational 


1. Nu fac nimic cum 


trebuie. 


1. Suprageneralizare 


1. Fac o mulţime de 


lucruri bine. 


2. Sunt un ratat. 


2. Evaluare globală. 


2. Am avut un eșec. 


3. Trebuia să 


reușesc. 


3. Trebuie absolutist 


3. Mi-ar fi plăcut mult 


să reușesc. 


După cum vezi, în prima coloană sunt notate gândurile automate, sau 
autocriticile care îţi vin în minte atunci când ești dezamăgit de tine. În a 


doua coloană sunt distorsiunile cognitive sau erorile pe care le faci 

atunci când te evaluezi; le ai descrise în capitolul anterior. În ultima 
coloană sunt răspunsurile raţionale pe care ţi le-ai putea da atunci când 
ai gânduri automate negative, care te fac să te simţi rău sau lipsit de 
valoare; nu încerca să te inveselesti scriind aici lucruri ambitioase dar pe 
care nu le crezi, încearcă să găsești lucruri logice, realiste și care te 
ajută să te simţi mai bine. Dacă lucrurile pe care le scrii nu sunt 
convingătoare, acest exerciţiu nu te va ajuta foarte mult. Dacă în primă 
instanţă nu îţi vine în minte nici un răspuns raţional pe care să îl notezi, 
poţi reveni la acest exerciţiu peste câteva zile, timp în care mai poţi reciti 
capitolele anterioare și te poţi gândi la un răspuns rational pe care îl poți 
nota. Acest exercițiu este eficient dacă îl practici în fiecare zi, timp de 5- 
10 minute, timp de o lună. Vei avea astfel suficient timp să descoperi 
distorsiunile cognitive pe care ai tendinţa să le faci și să înveţi răspunsuri 


rationale cu care poţi contracara efectul acestora. 
Cum să învingi sentimentele de vinovăţie 


Vinovatia este o emoție care apare atunci când ai 
următoarele gânduri: 1. Am făcut ceva ce n-ar fi trebuit să fac (sau n-am 
făcut ceva ce ar fi trebuit să fac) și 2. Acest lucru arată despre mine că 
sunt un om rău sau o persoană lipsită de valoare. Ideea lipsei valorii 
(idee care poate fi exprimată în diverse forme) este un element central 
pentru sentimentele de vinovăţie. Daca nu faci evaluări globale negative, 
atunci reacția emoţională va fi de remușcare sau regret, nu de vinovăţie. 

Remuscarea este tot o emoție negativă, dar una care diferă 
fundamental de vinovăţie — când simţi remușcări, simţi regret că lucrurile 
stau într-un anumit fel și nu în altul, sau că ai procedat într-o manieră 


care nu a dus la cele mai bune rezultate, sau că ţi-ai dorit un 

deznodamant diferit. Cand simti remuscare evaluezi situatia la care faci 
referire, nu intreaga ta persoana. 

Vinovatia nu vine singură, ci însoţită de sentimente de tristețe sau 
deprimare, ruşine sau teamă. Cea mai simplă modalitate de a-ţi da 
seama daca tu ai tendința să simţi remușcări sau dacă te confrunti cu 
sentimente de vinovăţie este să te gândești la lucrurile care îţi vin în 
minte atunci când te confrunti cu o situație negativă. Dacă identifici una 
sau mai multe din distorsiunile cognitive prezentate în capitolele 
anterioare, cel mai probabil că ceea ce simţi este vinovăţie. 

Una din cele mai frecvente distorsiuni care apar este asumptia ca 
ai facut ceva greșit. Să presupunem că ai greșit. Este greșala ta ceva 
atât de grav si de catastrofal? Nu cumva exagerezi importanța sau 
gravitatea erorii pe care ai făcut-o? Se poate să fi făcut o greşeală destul 
de mare, se poate să urmeze niște consecinţe mai puţin plăcute, dar 
încearcă să păstrezi în permanenţă sentimentul proportiei. 

Cealaltă distorsiune care duce la sentimente de vinovăţie este 
evaluarea globală. Cu alte cuvinte, dacă ai făcut ceva “rău”, înseamnă 
că ești un om “rău”. 

O altă distorsiune care apare frecvent este personalizarea. În 
acest caz iti asumi responsabilitatea pentru lucruri pe care nu tu le-ai 
făcut. Dacă de exemplu spui ceva si cineva se supără pe tine, s-ar putea 
să ai tendinţa să te invinovatesti, sounandu-ti că este supărat din cauza 
ta; uiţi că sentimentele de supărare vin ca urmare a propriilor noastre 
gânduri, nimeni nu te poate supăra dacă tu nu gândești într-un anumit 
fel — tu singur ești responsabil de felul în care te simți. 

O distorsiune care apare frecvent este trebuie cu necesitate. 
lrationalitatea acestui trebuie se referă la caracterul absolutist cu care 
sunt formulate expectantele de a fi perfect, inteligent, prevăzător, atent 


și altele. Perfectionismul, indiferent în ce domeniu s-ar manifesta, 

impune reguli rigide care sunt nerealiste si nu te ajuta la nimic! La ce te 
ajuta sa iti propui in mod absurd lucruri care nu se pot obtine? Sa luam 
un exemplu. Dacă iti spui “Trebuie să fiu fericit tot timpul” si nu esti, 
înseamnă că te vei simţi mizerabil de fiecare data când nu esti fericit. 
Afirmațiile de tipul lui trebuie apar atunci când ne credem omnipotenti, 
când credem că avem control deplin asupra lucrurilor care ni se întâmplă 
nouă sau celorlalţi. Uităm că de fapt controlăm foarte puţine lucruri și a 
ne formula dorinţele în termeni de “trebuie” este lipsit de logică si 
nerealist. Ne ajută la ceva să ne formulăm scopuri nerealiste și ilogice? 
Putin probabil. 

În plus fata de distorsiunile cognitive, sentimentele de vinovăţie se 
diferentiaza de regrete prin intensitate, durata si consecinte. Vinovatia 
nu este o emotie “sănătoasă” pentru că tinde să fie foarte intensă, de 
obicei dureaza mult mai mult decat remuscarile si are consecinte mai 
neplacute (poate avea un impact destul de mare asupra stimei de sine, 
încrederii in propria persoană, etc.). 

Deși vinovăția este nesănătoasă si este bazată pe o serie de 
distorsiuni cognitive, atunci când începi să te simţi vinovat intri într-un 
cerc vicios din care ieși destul de greu. Unii oameni care se simt vinovați 
își spun “Dacă mă simt vinovat, înseamnă că sunt. Acest lucru înseamnă 
că sunt un om rău. Oamenii răi merită să sufere”. Practic, sentimentul de 
vinovăţie te convinge că ești rău, ceea ce duce la un sentiment și mai 
intens de vinovăţie. Cu cât te simţi mai vinovat, cu atât vei fi mai puţin 
productiv; cu cât ești mai putin productiv, cu atât esti mai putin mulțumit 
de acţiunile tale — în consecinţă, te vei simţi și mai vinovat. 

Sa presupunem că ai făcut ceva greșit. Chiar meriti să suferi? 
Dacă da , cât? O săptămână? O lună? Câţiva ani? Tot restul vieții? 
Faptul că te pedepesti nu va schimba cu nimic trecutul și cu siguranţă nu 


te va învăţa minte să nu mai gresesti în viitor. Suferinta ta nu numai că 

nu schimba lucrurile, dar nu ajuta pe nimeni, nici pe ceilalti si cu atat mai 
putin pe tine. Schimbarea este mai probabila daca identifici o greseala si 
încerci să o corectezi, nu daca te pedepsesti sau te invinovatesti pentru 
ea. 

lată câteva metode prin care poţi combate sentimentele de 


vinovăţie. 


Înregistrarea zilnică a gândurilor disfunctionale. Ai văzut deja cum 
funcționează această metodă în capitolele anterioare. Tehnica este 
foarte eficientă si în cazul altor emoţii negative, asa cum este vinovăția. 
Notează situaţiile în care te-ai simţit vinovat într-o primă coloană. În 
următoarea coloană notează gândurile care iti vin în minte în acele 
situaţii. Analizează gândurile și notează în paranteză ce fel de distorsiuni 
cognitive ai identificat. În cea de-a treia coloană notează gândurile 
rationale pe care ti le-ai putea spune în acea situaţie în așa fel încât sa 


nu te mai simţi vinovat. 


Situația în care Gânduri automate Gânduri raționale 


te-ai simţit vinovat 


Mama s-a supărat | Este vina mea. Îmi pare foarte rău că 
pentru că am uitat | Sunt un fiu/o fiică | am uitat ceva asa 

să o sun de ziua ei. | rea. important, dar asta nu 
(evaluare globală) | înseamnă că sunt 
rău/rea, înseamnă că 
de această dată am 


greşit. 

Eliminarea lui „Trebuie”. De fiecare dată cand iti vin în minte 
gânduri formulate în termeni rigizi si absolutisti (cel mai adesea acestea 
au un “trebuie” în formulare) pune-ti câteva întrebări: Cine spune ca 
trebuie să fac acel lucru? Unde scrie că trebuie să mă comport așa? Vei 
vedea că de foarte multe ori tu îţi impui propriile reguli. De vreme ce sunt 
regulile tale, si mai ales atunci când ele nu funcţionează prea bine, ai 
putea să le schimbi. Notează într-o coloană regulile pe care ti le impui tu 
singur. Observă cu atenţie dacă sunt formulate în termeni rigizi sau 
absolutisti. Reformuleaza în mod rational în următoarea coloană aceste 
reguli. 

Atenţie, uneori cuvântul “trebuie” nu apare, dar este subanteles! 
Ce este foarte important sa retii este că diferența între trebuie si 
gandurile rationale nu este de intensitate. Chiar daca iti formulezi 
dorintele sau regulile in termeni rationali, in termeni de de preferinte, 
asta nu modifica cu nimic taria cu care iti doresti anumite lucruri. 


Înseamnă doar că nu ai o gândire rigidă sau absurdă. 


Reguli in termeni de Reguli raționale 
„Trebuie” 


Trebuie să fiu respectat | Mi-ar plăcea foarte mult ca 

de prietenii mei. prietenii mei să mă respecte, și o 
să fac tot ceea ce depinde de 
mine ca acest lucru să se 


întâmple. 


Trebuie să fiu punctual. | O să mă străduiesc să fiu cât mai 


punctual. 

Chiar daca ti se pare o strategie simplista, functioneaza! Este 
foarte important pentru tine să aloci câteva minute si să notezi (nu să iti 
spui în minte) regulile după care te ghidezi. Vei învăța foarte multe 
lucruri despre tine, lucruri la care nu eşti atent în mod curent. Odată ce 
vezi regulile scrise în fata ta, vei reuși să fii mult mai obiectiv în ceea ce 
priveşte raționalitatea sau irationalitatea lor. 

Cu cât identifici mai multi de “trebuie” si cu cat faci mai multe 
schimbari rationale, cu atat te vei simti mai bine. Dupa ce formulezi 
regulile in termeni rationali, incearca sa ti le repeti din cand in cand. Cu 
cat te vei familiariza mai mult cu ele si cu cât iti vor deveni mai 
automate, cu atat mai mult vei reusi sa le aplici in gandire si cu atat mai 
repede le vei vedea efectul. 

Încearcă să faci un experiment în zilele care urmează. De fiecare 
dată când te auzi spunând un “trebuie” (este vorba de situaţiile în care 
acel trebuie este rigid și absolutist, nu de formulările zilnice în care poate 
apărea) oprește-te și înlocuiește-l cu o formulare raţională (de exemplu, 
o formulare în termeni de dorință foarte intensă). Observă ce se 


întâmplă cu reacţiile tale emoţionale. Vei avea o surpriză plăcută. 


Tine-te de ce iti propui. Unul din dezavantajele persoanelor care 
se confruntă cu sentimente de vinovăţie este că sunt adesea manipulati 
foarte ușor de către ceilalți. Dacă ti s-a întâmplat vreodată asa ceva, stii 
probabil că adesea ajungi să faci lucruri care nu sunt în interesul tău, 
numai pentru a-i satisface pe ceilalţi. De exemplu: de câte ori ai acceptat 
să faci ceva sau să mergi undeva numai pentru a nu răni sentimentele 
cuiva? Mai ales atunci când acel ceva nu ţi-a făcut deloc plăcere, ai irost 
o buna parte din timpul și energia ta. Sigur, ai fost și recompensat pentru 
asta: nu te-ai simţit vinovat. Dar este asta o recompensă reală? Ce se va 


întâmpla în viitor când te vei confrunta cu și mai multe asifel de situaţii? 

S-ar putea să iti spui că acum a fost doar o excepție, însă cel mai 
probabil a fost doar un precedent pentru multe alte excepții. Situaţia se 
va agrava atunci când majoritatea deciziilor tale vor fi ghidate de 
evitarea sentimentului de vinovăţie. Cu alte cuvinte, nu vei alege 
situaţiile care iti fac plăcere, ci situaţiile care te fac sa te simţi mai putin 
vinovat. Deși poate părea nobil, acest auto-sacrificiu nu te ajută cu 
nimic. Si în plus, persoanele care tin cu adevărat la tine cel mai probabil 


nu ar vrea ca tu să le faci favoruri care pot fi în detrimental tau. 

Modulul 3 


Ce sa faci 

N-am chef de nimic. Cum sa depasesti aceasta faza 


In sectiunile anterioare am vorbit despre ganduri pe care le ai si 
despre cum acestea pot influența modul în care te simți. În acest capitol 
vom discuta mai mult despre ce sa faci ca sa te simti mai bine. 

Este cunoscut faptul ca persoanele deprimate nu au chef sa faca 
mare lucru asa ca fie evita sa faca diverse activitati, fie le amana in 
speranţa că le va veni cheful sau în speranţa ca nu vor mai trebui făcute. 
În timp, pe măsură ce lipsa de motivaţie se intensifică, din ce în ce mai 
multe activităţi vor părea greu de realizat iar la un moment dat vor părea 
copleșitoare. Pe măsură ce faci mai puţine activități te simţi tot mai rău, 
mai vinovat, mai izolat, mai incapabil. Daca nu constientizezi situaţia în 
care te afli, aceasta ar putea dura săptămâni, luni sau chiar câţiva ani. În 
timp, acest lucru poate avea consecinţe negative nu numai asupra ta și 
a productivității tale, ci și asupra familiei și prietenilor tăi. 

Amânarea poate fi amuzantă, frustrantă, enervantă sau patetică, 
în funcţie de perspectiva ta. Toţi amânăm lucruri, mai mult sau mai puţin. 
Cea mai probabilă explicaţie pentru amânare este aceea că, cel mai 
probabil anticipezi că nu vei fi “capabil” să faci o anumită sarcină “așa 
cum trebuie” sau că deja ai amânat-o foarte mult iar acum “nu mai are 
rost”. Astfel de gânduri te fac să te simti iritat, deprimat, neajutorat sau 
copleșit. În momentul în care te simţi asa, te comporti în concordanţă cu 
aceste sentimente — “oricum mă simt rău, nu mai are rost, nu mai fac 
nimic”. Acest cerc vicios poate continua multă vreme dacă nu îl opresti. 

Stii deja bine că felul în care reactionezi depinde de modul în care 
gândești. Acest lucru funcţionează si invers! Felul in care reactionezi 


(emotional sau comportamental) influențează gândirea ta — în momentul 


37 


în care iti schimbi comportamentul, te vei simţi mai bine iar acest lucru 
contribuie la schimbarea modului in care gândești. Poti schimba 
gândurile de tipul “n-am chef de nimic” dacă iti schimbi comportamentul; 
schimbând felul în care gândeşti te vei simţi mai bine și vei avea mai 
mult chef să faci diverse activităţi iar asta va contribui și mai mult la felul 
în care gândești. 

Dacă recunoști gândurile de mai jos, înseamnă că ai adesea 
tendința să amâni sau să eviti să te implici în activităţi care la un moment 
dat iti făceau plăcere si te interesau sau în activităţi pe care ar trebui sa 


le faci pentru serviciu, școală, prieteni sau familie. 


1. Lipsa de speranță: Când ești deprimat nu numai că tinzi să uiţi 
că în trecut te-ai simţit bine, dar nu ești convins că te vei mai 
simţi bine vreodată. Cel mai adesea nu ai chef sau motivatie sa 
faci nimic si toate activităţile ti se par fără sens. Uneori, a-ţi 
spune că vei fi mai bine sau că poţi face ceva să te ajuţi, poate 
suna la fel de ridicol ca și cum i-ai spune cuiva pe moarte să se 


înveselească. 


2. Neajutorarea : Când te simţi deprimat esti atât de convins că nu 
ai nici un control asupra modului în care te simţi încât ești 
convins că tu nu poţi face absolut nimic care să te facă să te 


simţi mai bine. 


3. Copleșirea: Sunt câteva modalităţi prin care te faci să te simți 
coplesit de lucrurile pe care le ai de făcut, ajungând la concluzia 
că nu mai are rost să faci nimic. Uneori exagerezi o sarcină atât 
de mult încât pare imposibil de realizat; alteori ești convins că 


trebuie să faci totul dintr-o dată și că activitatea respectivă nu 

se poate aborda pe etape; se mai intampla sa te lasi distras de 
la o activitate pe care ar trebui să o faci de multe alte lucruri pe 
care iti amintesti că n-ai reușit să le faci în trecut și te hotarasti 
brusc că acum e momentul. lata un exemplu foarte ilustrativ 
despre ce înseamnă a te simţi coplesit: când te așezi să 
mănânci, gandeste-te la toată mâncarea pe care va trebui să o 
mănânci tot restul vieții tale; imagineaza-ti în fata ta un munte 
de mâncare, tone de carne, legume, dulciuri, lichide și 
gandeste-te că va trebui să mănânci tot ce ai in fata. Dacă de 
fiecare dată când mănânci te gândești că acea prăjitură de 
exemplu este doar o bucăţică din muntele de mâncare pe care 
trebuie să îl mănânci, cel mai probabil te vei simţi coplesit, ti se 
va face rau și pofta de mâncare va dispărea. Exact la fel se 
întâmplă si cu lucrurile pe care le amâni. Te lași copleșit de 
lucrurile pe care le ai de făcut până la punctul în care nu mai ai 


nici un fel de motivaţie, interes sau chef să faci ceva. 


. Extragerea de concluzii pripite: Când eşti deprimat și ţi se 
propune sau ti se cere să faci ceva, primul lucru care iti vine în 
minte este: “Nu pot”, “Aș vrea dar” sau “Nu am chef”. Ce vrei să 
spui de multe ori nu este “Nu pot” ci mai degrabă “Cred că nu 
m-aș simţi bine făcând asta și cred că îmi va fi greu”. Fii atent la 
primul lucru care iti vine în minte, gândurile automate pot fi 


înșelătoare. 


. Auto-evaluarea globală: Cu cât vei amâna mai mult, cu atât vei 
avea o părere mai proastă despre tine. Acest lucru va influența 
în mod negativ încrederea pe care o ai în forțele iale și stima de 


sine. Dacă te etichetezi ca și “leneș”, “prost” sau “incapabil” 

acest lucru va agrava si mai mult sentimentele de deprimare si 


te vei implica si mai putin in activitati. 


. Subestimarea recompenselor. Unul din lucrurile pe care le faci 
cand esti deprimat, in plus fata de supraestimarea dificultatii 
sarcinilor pe care le ai de facut, este subestimarea 
recompenselor care urmeaza dupa acestea. Practic, tinzi sa iti 
spui ca nu merita sa faci acea activitate, oricum nu iti va aduce 


satisfactie sau placere. 


. Perfectionismul: Daca iti stabilesti obiective si standarde foarte 
greu de atins si nu ai nici o intentie sa te multumesti cu ceva 
mai putin decât “excelent” sau “perfect”, cel mai probabil vei 
ajunge sa fii nevoit sa te multumesti cu “nimic”. La fel ca si în 
gandirea de tip totul sau nimic, trebuie sa ai intotdeauna in 
vedere ca există variante intermediare între “perfect” si “nimic”, 


majoritatea dintre ele fiind cât se poate de multumitoare. 


. Teama de eșec: Un alt lucru care poate paraliza activităţile este 
teama de eşec. Dacă iti spui că a depune efort si a nu reuși 
este echivalentul unei înfrângeri personale, cel mai probabil vei 
refuza să faci ceva din start. Mai multe erori de gândire duc la 
această teamă de eșec. Una dintre ele ar fi suprageneralizarea 
— “Dacă am un eşec acum, înseamnă că sunt sortit să esuez”. 
Bineînţeles că acesta este un gând irațional, nimeni nu eșuează 
de fiecare dată, la fel cum nimeni nu are succes de fiecare data. 
Sigur că victoriile au un gust mai bun decât înfrângerile, dar 


chiar şi amar, gustul unui eșec nu durează la infinit. 

9. Teama de success: Dacă nu ai încredere în tine, succesul s-ar 
putea să ti se pară chiar mai riscant. De ce? Pentru că esti 
convins că ar fi întâmplător. Drept urmare ești convins că nu vei 
putea tine ritmul si vei avea sentimentul că ceilalţi vor avea 
false așteptări în ceea ce te priveşte iar când vor afla adevărul, 
și anume că esti un “ratat”, dezamăgirea sau ironiile lor vor fi cu 
atât mai dureroase. Astfel, din moment ce ești convins că 
oricum se va sfârşi prost, vei ajunge la concluzia că este mai 


sigur să eviti orice implicare sau angajament. 


10. Teama de dezaprobare sau critică: În acest caz iti imaginezi 
că dacă încerci ceva nou si gresesti, ceilalţi te vor critica sau 
vor rade de tine. Riscul de respingere ti se pare atât de mare 
încât te protejezi neimplicându-te. Dacă nu te implici, cu 


siguranţă nu o dai în bară. 


11.  Coerciţia: Dacă te simţi forțat să faci anumite lucruri sau simți 
o presiune intensă să ai rezultate excelente, s-ar putea să te 
simţi împovărat, tensionat, obligat sau deprimat iar acest lucru 
nu poate duce decât la rezultate slabe. Presiunea poate fi 
impusă de ceilalți dar în multe situaţii o impui tu singur. 
Spunandu-ti că “Trebuie neapărat să te descurci bine” sau că 
“Totul trebuie să iasă perfect”, te supui singur la niște standarde 
nerealist de înalte; de multe ori, stabilind astfel de standarde 


tinzi să amâni lucrurile iar o dată ce le amâni, te simţi vinovat. 


12. Toleranta scăzută la frustrare: Dacă ai tendinţa sa te aștepți 
ca problemele să fie previzibile și să se rezolve rapid și ușor, 


înseamnă că adesea intri în panică sau te enervezi atunci când 

apar obstacole neprevăzute. În loc să persisti o perioadă de 
timp, renunti spunând că totul este “nedrept” sau “incorect”. 
Frustrarea rezultă din obiceiul tău de a compara realitatea cu un 
ideal construit în mintea ta. Când lucrurile nu merg așa cum îţi 
dorești, acuzi realitatea fără să iti treacă prin minte că ar fi infinit 
mai ușor să iti modifici așteptările. În momentul în care apare, 
frustrarea crește probabilitatea de a renunţa la activităţile în 


care erai implicat sau de a le amâna. 


13. Vinovatia: Daca esti convins că esti o persoană rea sau că ai 
dezamăgit multă lume, este puţin probabil că vei foarte interesat 


sau entuziast de lucrurile din jurul tău. 


Probabil că este foarte clar acum de ce a nu face nimic sau a 
amâna foarte mult lucrurile sunt consecinţe ale gândurilor de mai sus; cu 
siguranţă este evident și de ce a nu face nimic sau a amâna lucrurile nu 
numai ca nu te ajută la nimic, dar inrautatesc mult emoţiile negative pe 
care le ai. Cand nu faci nimic ai foarte mult timp si foarte multe resurse 
care iti permit să fii preocupat de avalansa de gânduri negative care iti 
trec prin minte. Daca te implici in cateva activitati, nu numai ca iti distragi 
atentia de la aceste ganduri dar mai ales ai oportunitatea sa incerci 
multe lucruri care iti plac si te ajută, lucruri care de altfel iti vor 
demonstra ca gandurile tale negative sunt irationale. 

lata cateva tehnici care iti pot fi utile. Citeste-le cu atentie, alege 
trei care ti se potrivesc cel mai bine si exerseaza-le in urmatoarele doua 


saptamani. 


1. Program Zilnic de activități. Această tehnică este foarte simplă și 


foarte eficientă pentru că te ajută să te organizezi împotriva 

letargiei si apatiei. Programul consta in doua sectiuni: in prima 
coloana (Prospectiv) noteaza lucrurile pe care ai dori sa le 
realizezi ora de oră, în fiecare zi; chiar daca vei face doar o parte 
din activitatile pe care ti le propui, simpla planificare a acestora 
poate să fie foarte utilă. Nu trebuie sa notezi nimic foarte elaborat. 
Poti nota doar câteva cuvinte cheie (dormit, cină, cafea cu 
prietenii, proiecte, ieșire la o bere). La sfârșitul zilei completează 
cea de-a doua coloană (Retrospectiv). Notează în fiecare căsuță 
exact ce ai făcut în acel interval orar. S-ar putea să fie exact ce ti- 
ai planificat să faci sau ceva complet diferit. Sau poate n-ai făcut 
nimic (poţi nota “M-am uitat pe pereţi”). 


Prospectiv Retrospectiv 
(activităţile pe care ţi le propui | (activităţile pe care le-ai făcut 
pentru o zi) în acea zi) 
8-9: 8-9: 
9-10: 9-10: 
10-11: 10-11: 
11-12: 11-12: 
12-13: 12-13: 
13-14: 13-14: 
14-15: 14-15: 
15-16: 15-16: 


Vei vedea ca simpla planificare a unor activitati iti va face placere. 
În plus, cu cat reusesti să faci mai multe activități planificate, cu 
atât vei fi mai satisfăcut. În planificarea activităţilor încearcă să fii 
realist și să ţii cont în egală măsură de lucrurile care trebuie făcute 

si de lucrurile pe care ti-ar placea sa le faci. Daca timpul iti permite 
o scurtă vacanţă, planifică 2-3 zile numai cu lucruri care iti fac 
plăcere. Încearcă să faci acest program cel puţin timp de o 
săpămână. Vei vedea că este foarte eficient, mai ales pentru 


weekend-urile în care se întâmplă să rămâi singur. 


2. Plan anti-amânare: În continuare vei regăsi un plan extrem de 
eficient împotriva amânărilor. În cazul în care amâni vreo activitate, 
acest lucru se întâmplă cel mai probabil pentru că anticipezi că va 
fi prea greu sau nu merită efortul. Utilizând planul propus aici poți 
învăța cum să testezi predicțiile negative pe care le faci. Notează 
în fiecare zi în prima coloană una sau mai multe sarcini pe care le 
amâni de ceva timp. Nu trebuie să fie sarcini foarte complexe, pot 
fi lucruri simple, de rutină (de exemplu spălatul vaselor, 
cumpărăturile, aspiratul, ieșirile în oraș, vizitele la părinţi). Dacă 
sarcina este foarte complexă și necesită mult timp sau efort, cel 
mai bine ar fi să o separi in mai multi paşi care să nu ia fiecare mai 
mult de 15 minute. Scrie apoi în următoarea coloană cât de dificilă 
estimezi ca va fi sarcina, pe o scala de la 0 la 100. Pentru sarcinile 
ușoare probabil că un scor de 10 sau 20 este potrivit. Pentru o 
sarcină mai grea probabil vei nota un scor de 80 sau 90. Noteaza 
apoi în următoarea coloană cat de satisfăcătoare crezi că va fi 
pentru tine îndeplinirea sarcinii, tot pe o scală de la O la 100. După 
ce ai completat si această coloană, începe să realizezi prima 
sarcină din tabel. După ce ai încheiat prima sarcină, notează în 
tabel cât a fost de greu de realizat si cat de mulțumit te-ai simțit 


după ce ai realizat-o. 

Activitate Dificultate | Satisfactie | Dificultate | Satisfactie 
prevăzută | prevăzută reală reală 
Să îmi fac | 90% 10% 70% 40% 
tema 


3. Formular de predictie a plăcerii: Unul din motivele pentru care 
multă lume amână să facă diverse lucruri este pentru că 
anticipează că acele lucruri oricum nu o să le facă plăcere, deci 
“Nu are rost”. Ca sa depasesti acest impas, încearcă următorul 
exercițiu. Planifică pentru următoarele două-trei săptămâni mai 
multe activităţi care ar putea să iti facă plăcere. Planifică o parte 
din aceste activități doar pentru tine, iar pentru celelalte include-ti 
prietenii sau familia. Notează în continuare satisfacția pe care 
anticipezi că o vei resimti pentru fiecare dintre activități, de la 0 la 
100. După ce ai făcut activităţile planificate, notează tot de la 0 la 
100 cât de mulțumit sau satisfăcut te-ai simţit de fapt. S-ar putea 
să fii surprins că de multe ori esti mai mulțumit făcând lucruri 


singur decât cu ceilalți. lată un exemplu: 


Activitate Cu cine? Satisfactie Satisfactie 
placuta prevazuta reala 
Filme singur 50% 60% 
Plimbare Cu Elena 70% 70% 


4. Fără “Dar”: Unul din cele mai mari obstacole din calea lucrurilor 
pe care trebuie să le faci este cuvântul “Dar”. De fiecare dată când 
spui “Aș veni si eu, dar”, “Mi-aș face temele, dar” sau “M-as lăsa 
de fumat, dar” iti dai singur scuze care iti justifică neimplicarea sau 
amânările. Dacă chiar vrei să te motivezi, va trebui să înveţi cum 
să depasesti acest “dar”. Pentru început fii atent de fiecare data 
când foloseşti acest cuvânt urmat de o scuză pentru lucrurile pe 
care nu le faci sau le amâni. Notează-le în prima coloană într-un 
tabel ca cel de mai jos. Reformulează frazele din prima coloană 
fără însă să folosești cuvântul “dar” incluzând atât scopul dorit cât 


și obstacolul prevăzut dar rezolvat. 


Cu „Dar” Fără „Dar” 


Mi-aș face tema dar, sunt | O să îmi fac tema 


atât de obosit. după ce mă odihnesc 


două ore. 


M-as duce să alerg, dar | O să merg să alerg 
plouă. când se oprește 
ploaia. 


5. Pași mici: O tehnică foarte simplă și foarte eficientă este 
împărţirea unei sarcini în mai mulţi pași. Văzând că ai activităţi 
scurte și ușor de realizat vei fi mult mai motivat să le începi; dacă 
însă ai în fata o sarcină lungă şi complexă, probabilitatea de a 
renunţa din start sau de a abandona pe parcurs este mai mare. 
Gandeste-te la lucrurile pe care le ai de făcut respectiv la lucrurile 
pe care trebuie să le faci (serviciu, prieteni, familie, cursuri, spori, 


relaxare, internet, cumpărături). Planifică experimental pentru o zi 

diverse intervale orare, in asa fel incat sa imbini lucrurile utile cu 
cele plăcute. Poti împărţi sarcinile în unităţi de timp (cate o oră sau 
două pentru fiecare) sau diferențiat, în funcţie de cât timp vrei să 
aloci pentru fiecare categorie de sarcină. Chiar dacă în primă 
instanţă programul nu a fost bine planificat, respectă-l asa cum l-ai 


conceput, data viitoare vei face o planificare mai realistă. 


6. Nu te forțează nimeni. Unul din motivele pentru care amâni sau 
nu faci lucruri este pentru ca te simţi forțat să le faci si drept 
urmare nu iti mai fac plăcere. De multe ori iti spui în minte ca 
“Trebuie” să faci ceva, fără să te gândești că de fapt “Ar fi bine” să 
faci acel ceva, “Ar fi recomandat”, “Ti-ar plăcea foarte mult” sau 
“Voi face acel ceva prentru că vreau”. Dacă îţi formulezi obiectivele 
sau activităţile în termeni preferentiali te vei simți mai putin 
constrâns să le faci iar sentimentul de libertate obținut iti va da mai 


multă încredere în tine. 


Formulări în termeni de Formulări raționale 
„Trebuie” 
Trebuie să citesc Ar fi bine să citesc 


7. Vizualizarea succesului: O altă tehnică foarte eficientă de auto- 
motivare este realizarea unei liste cu toate avantajele îndeplinirii 
acțiunilor pe care le eviti sau le amâni de mult timp. O astfel de 
listă de va ajuta să ai în vedere aspectele pozitive ale unei 
activități care poate nu este plăcută în sine. Dacă de exemplu vrei 
să te lași de fumat și te gândești că fumatul ar putea să cauzeze 


cancer sau alte afecțiuni medicale, aceste gânduri te fac să te 

simţi rău si cel mai probabil le vei evita în viitor. Dacă însă nu te 
gândești la lucrurile negative asociate cu fumatul ci la lucrurile 
pozitive care vin dupa ce te laşi de fumat, lucrurile stau putin altfel. 
Fă o astfel de listă (pentru fumat în cazul în care asta îţi 
doresti,sau pentru orice alt comportament): (1) Sănătate mai bună; 
(2) Mai multi bani de cheltuit; (3) Respirație proaspătă; (4) 
Rezistență fizică mai mare; (5) Camere mai aerisite; etc. După ce 
ai pregătit lista gandeste-te zilnic la unul din avantajele pe care le 
vezi pe listă dar pe care acum nu le ai din cauza comportamentului 


pe care îl faci. 


8. Testează “Nu pot-urile”: Una din cele mai bune soluţii pentru a 
depăși amânările si evitările este să adopti o atitudine științifică în 
ceea ce privește predicțiile tale în ceea ce privește performanţa ta. 
Numai testând aceste gânduri iti vei putea da seama care este 
realitatea de fapt. Când esti esti necajit, ai adesea tendinţa să spui 
“Nu pot”, “Nu ştiu” sau “Nu are rost”. Problema cu aceste gânduri 
este ca, după ce le repeti de multe ori ajungi să crezi că sunt 
adevărate. Dacă iti spui “Nu pot” de foarte multe ori, acest “Nu pot” 
ajunge sa fie ca o sugestie hipnotică ce iti induce faptul ca 
realmente nu ești în stare să faci o mulţime de lucruri. Cea mai 
eficientă metodă de a testa gândurile de tipul “Nu pot” este să faci 
câteva experimente. De exemplu, dacă iti spui “Nu pot citi nimic” ia 
o carte sau un ziar, citește o frază și încearcă să o sumarizezi. 
Dacă te gândești că “Nu pot reţine un articol întreg”, supune și 
acest gând la un test — citește un articol de ziar și încearcă să îl 
sumarizezi. S-ar putea să eziti înainte să testezi “Nu pot-urile”. 
Este firesc, nu vrei sa ai un eşec. Dacă nu riști si dacă nu esuezi 


poţi să rămâi cu impresia că de fapt ești excelent, atât doar că nu 

ai vrut sa incerci. Sau poate iti soui doar ca deocamdata n-ai chef. 
În spatele acestor gânduri stă de cele mai multe ori teama unui 
eșec. S-ar putea să te ajute să faci o listă cu toate consecitele 
negative care ar putea apărea în cazul în care ai avea un eșec. 
Încearcă apoi să te gândești la ce anume ai face dacă ar trebui să 
te confrunti cu acele consecinţe negative. Vei vedea că inclusiv în 
cazul în care ai un eșec tot ai o mulțime de lucruri de învăţat, 
lucruri pe care nu le-ai putea învăţa despre tine dacă nu ai avea 


eșecuri. 
Nu pune carul înaintea boilor! 


S-ar putea să te întrebi de unde vine motivaţia să faci toate aceste 
lucruri. Spre surprinderea multora, se pare că motivaţia nu apare 
înaintea acțiunilor, ci după acestea! Trebuie să faci o acţiune (chiar și 
mental) înainte de a fi realmente motivat. 

Cei care tind să amâne lucrurile sunt cei care fac cel mai adesea 
această confuzie. Tinzi să aștepți să iti vină cheful sau motivaţia înainte 
să începi să faci ceva. Din păcate acest lucru nu se prea întâmplă. De 
cele mai multe ori, trebuie să faci acţiunea prima dată iar motivaţia va 
veni imediat. 

Ordinea este deci următoarea: 

1. Activitate 


{ 
2. Motivatie 


{ 


3. Mai multe activitati 

Daca esti genul de persoana care amana, probabil ca nu esti 
constient de acest lucru, asa ca stai in pat si astepti sa iti vina cheful sau 


inspiraţia. Acum ştii ca nu este cea mai eficientă cale. Actioneaza! 
Judo verbal 


Este cunoscut faptul că oamenii reacţionează diferit la critică. 
Pentru unii, critica este foarte dureroasă în timp ce alţii rămân 
imperturbabili chiar si la cele mai dure critici. Vom aborda în continuare 
motivele pentru care oamenii reacţionează atât de diferit la critică și vom 
discuta strategii concrete prin care poţi depăși propria vulnerabilitate la 
critică. Cu puţină practică, vei vedea că poţi face fata criticii cu ușurință. 

Faptul că adesea ne depreciem valoarea ca persoană este 
urmarea faptului că ne autocriticăm în permanenţă. Această autocritică 
are forma unui dialog interior în care suntem analişti duri ai propriei 
noastre performanţe sau valori. Fie că suntem criticati de ceilalţi sau ne 
autocriticăm noi înșine, pentru unii dintre noi criticile sunt mai 
supărătoare decât pentru alţii. De ce? În primul rând trebuie să înţelegi 
faptul că nu ceilalţi și nu comentariile dure te supără pe tine; nici o critică 
si nici o persoană nu te supără de fapt nici o dată; oricât de dure sau 
ironice ar fi replicile sau comentariile pe care le primești, acestea nu au 
nici un fel de putere asupra ta și nu îţi pot cauza nici un fel de disconfort. 
Chiar dacă deocamdată poate sună puţin probabil, numai tu ai putere 
asupra ta, numai tu te poţi face să te simţi rau sau mai bine, nimeni 
altcineva. Să luăm un exemplu. Când cineva te critica, tie iti trec prin 
minte mai multe gânduri automate. Acele gânduri automate te fac să 
reactionezi emotional într-un fel sau altul (nu persoana cu care stai de 


vorbă). Invariabil, gândurile care conţin erorile sau distorsiunile despre 

care am vorbit în capitolele anterioare (suprageneralizarea, gândirea de 
tipul totul sau nimic, evaluarea globală, etc.) te vor face să te simţi rău. 

Persoanele care sunt deprimate de exemplu au tendinţa să creadă 
automat că toate criticile care li se aduc sunt adevărate; fără să se 
întrebe sau să verifice dacă lucrurile stau într-adevăr așa, aceste 
persoane trag automat concluzia că au greşit. Apoi, exagerează 
importanța unei critici prin una sau mai multe distorsiuni cognitive. 
Suprageneralizarea de exemplu le-ar putea face să creadă că toată 
viaţa lor nu este altceva decât un lung șir de erori sau s-ar putea evalua 
global drept “niște rataţi”. Aceste erori în gândire pot duce la senimente 
de tristețe sau deprimare si la o scădere a stimei de sine. 
Comportamental, aceste reacții emoţionale sunt însoţite de izolare sau 
evitare. 

Există și persoane care se înfurie când sunt criticate. Acestea nu 
acceptă nici un fel de critică și se apără cu toate forțele, neacceptand 
altceva decât punctul lor de vedere. De altfel, pentru multe astfel de 
persoane, apărea cea mai bună este atacul. Din păcate, pe termen lung, 
astfel de ieșiri nu sunt în folosul persoanei care le are. Este adevărat, pe 
moment se poate să se simtă mai bine, mai “răcorite”, pe termen lung 
însă apar problemele în relaţiile cu ceilalţi deoarece este foarte putin 
probabil că nu vor fi criticati în viitor, iar următoarea critică se va lovi de 
aceleași reacții. 

A treia categorie de reacţie este una care pornește de la premisa 
că toți oamenii sunt valoroși si nimeni nu este perfect. 

Primul pas în depășirea temerilor legate de critică presupune 
identificarea gândurilor negative care apar în momentul în care esti 
criticat. Notează aceste gânduri negative atunci când le identifici într-o 
coloană si descrie în coloana următoare gândurile rationale pe care ti le- 


ai putea spune în locul gândurilor negative. Acest tip de exerciţiu te va 

ajuta sa recunosti si sa analizezi obiectiv gandurile (atat cele negative 


cat si cele rationale). 


Auto-critică Auto-apărare 
(gânduri automate) (gânduri raționale) 


Precis toți colegii mei și-au Dacă un coleg zâmbește, asta 
dat seama ce prostie mare nu înseamnă că toţi și-au dat 
am spus. seama. Și chiar dacă și-au dat 
seama, faptul că am spus o 
prostie nu înseamnă că sunt 


prost. 


Încearcă să te uiţi la lucruri în felul următor: dacă oamenii te critică, 
remarcile pe care ei le fac sunt adevărate sau false. Dacă sunt false, de 
ce te-ar deranja? Este gresala lor, nu a ta. Daca sunt corecte, de ce te- 
ar deranja? Nu esti perfect si nici nu se presupune că ai fi. Posi să admiti 
remarca și să te corectezi în viitor. Sună simplu? Este! Trebuie doar 
puţină practică. 

Ce trebuie să retii până în acest moment este că numai ce este în 
mintea ta, propriile tale gânduri, pot să iti facă rau. Daca vei învăţa să 
gândești mai raţional, criticile celorlalţi te vor deranja mai puţin. Nu te 
aștepta să nu te deranjeze deloc, este firesc să nu ne simţim bine atunci 
când persoanele la a căror părere ţinem ne critică dur. Nu este atât de 
firesc însă să suferim din cauza asta, să fim deprimati sau nervoși. 

Notează gândurile negative care îţi trec prin cap atunci când 
cineva te critică. Identifica distorsiunile cognitive care apar şi înlocuiește- 
le cu gânduri rationale. Vei vedea ca te vei simți mai putin furios sau 


deprimat. 

Critica celorlalți | Gânduri automate Gânduri raționale 


Colegul meu mi-a | Precis sunt prost. | Chiar daca el spune 
spus că sunt prost. despre mine că sunt 
prost, asta nu 


înseamnă că sunt. 


Cum faci fata unor discuţii dure sau unor critici acide? Vom aborda 


în continuare câteva tehnici practice care iti pot fi de ajutor. 


1. Empatia. Când cineva te critică sau te atacă, motivele lui ar 
putea fi să te ajute sau să te rănească. Ceea ce spune ar putea fi corect 
sau greșit, sau undeva la mijloc. Cel mai înţelept lucru pe care îl poţi 
face în primă instanţă este să adresezi câteva întrebări clarificatoare 
persoanei cu care discuti, pentru a te asigura că ai înțeles exact la ce se 
referă. Nu apăsa pe cwvinte și nu fi sarcastic sau defensiv atunci când 
adresezi întrebările. Încearcă, deși îţi vine greu, să vezi lucrurile din 
perspectiva interlocutorului tău. O astfel de abordare va calma de cele 


mai multe ori persoana cu care vorbeşti. 


2. Dezarmarea criticii: Când cineva strigă la tine, ai trei posibilități: 
strigi şi tu — asta de obicei duce la agravarea situaţiei, pleci — asta ar 
putea avea impact asupra ta ulterior, sau stai pe loc si iti dezarmezi 
oponentul — asta pare să fie varianta cea mai bună pentru tine. lată cum 
poţi proceda. Indiferent daca critica este corectă sau greșită, încearcă să 
găsești un punct asupra căruia poţi cădea de acord cu interlocutorul tău. 
Pe de o parte, s-ar putea ca realmente critica ce ti se aduce să fie 
adevarata. Pe de alta parte, chiar daca acuzele care ti se aduc sunt 
false, poti fi de acord in principiu cu interlocutorul tau sau poti fi de acord 

cu unul din argumentele lui; oricum, un lucru este sigur: Supararea 
persoanei cu care stai de vorbă este de înţeles în condiţiile in care se 
bazează pe modul ei de a interpreta situaţia despre care se vorbește — 
pentru ea, critica este adevărată. În acest punct, furia interlocutorului tău 
este mai scăzută. Dacă nu ripostezi (așa cum probabil se aşteaptă) ci 
dimpotrivă, încerci să găsești un punct de acord (lucru mai putin 
previzibil pentru o persoană furioasă), criticul tău va fi dezarmat. 

Dacă vrei să încerci acest exercițiu poţi să faci un joc de rol cu 
unul din prietenii tăi, poţi scrie un dialog pe o foaie de hârtie sau poți 
avea dialogul în imaginar. Vei vedea că este mai greu decât pare la 
prima vedere. Când ești acuzat de ceva, primul lucru pe care îl faci este 
să te aperi. Gresit. Dacă faci asta oponentul tau îşi va intensifica 


atacurile. Vei alimenta atacurile de fiecare dată când te aperi. 


3. Feedback și negociere. După ce ai ascultat critica si după ce ti- 
ai dezarmat interlocutorul, vei avea posibilitatea să iti explici poziţia 
asertiv și cu tact, respectiv să negociezi punciele unde nu cadeti de 
acord. Să presupunem că ești acuzat pe nedrept. Exprima-ti punctul de 
vedere subliniind faptul că s-ar putea să te înșeli în exprimarea acestuia 
(“Aș spune că”, “S-ar putea sa” sau “Poate că”). Cand formulezi un 
răspuns care nu este tranșant, șansele unei riposte scad. În astfel de 
situaţii negocierea și compromisul sunt de cele mai multe ori variante 
câștigătoare. Deși, fiind empatic si dezarmand critica vei obține mult mai 
mult decât atât. Să nu uităm că în multe situaţii tu te inseli si critica este 
adevărată. În această situaţie, o astfel de strategie este cu atât mai utilă. 

Probabil multe din aceste lucruri sună ca și niște sfaturi de modă 
veche. Dunt nişte principii care s-au dovedit și încă se dovedesc extrem 
de eficiente. Ai putea spune că ai dreptul să te aperi și să reactionezi 


cum vrei, fără să fii tu cel diplomat. Bineînţeles că poți! Dar te și ajută? 

Modulul 4 


Cum sa te dezvolti 

Cand lucrurile arata mai bine 


De multe ori, dupa ce trecem printr-o perioada mai dificila, cand 
vedem “luminita de la capătul tunelului” parca prindem aripi. Daca ti s-a 
întâmplat vreodată asa ceva, iti amintești probabil cum este: te întrebi de 
ce ai reacționat asa, nu iti vine să crezi că ai făcut sau ai gândit anumite 
lucruri sau râzi de toată situaţia. Adesea ai tendinţa să te simţi atât de 
bine încât ai putea jura că toate grijile tale au trecut şi că o nouă “eră” 
începe. 

De cele mai multe ori însă, aceste perioade dificile și încărcate 
emoţional lasă o serie de reziduuri care, dacă nu sunt eliminate, pot 
constitui o sursă de vulnerabilitate mai târziu. Este foarte ușor de înţeles 
mai ales dacă te gândești la diferenţa între “a te face bine” si “a te simți 
bine”. Când esti bolnav și te simţi mai bine, înseamnă că ai tratat 
simptomele, însă cauza este tot acolo (este ca si cum ai lua un 
antinevralgic pentru o tomoare la creier). Când te faci bine, înseamnă că 
a fost vindecată cauza simptomelor tale (ai avut o operaţie la creier). 

Daca ne referim specific la emoţiile negative, a te face bine 


înseamnă: 


1. A înţelege sursa acelor emoții negative. 
2. A înţelege de ce și cum te-ai făcut bine. 
3. A dobândi o mai mare încredere în forțele proprii și o stimă de 


sine mai solidă. 

Cum sa depasesti dependenta de aprobarea celorlalti? 


Pentru multe persoane este groaznic ca ceilalți sa îi dezaprobe. 
Multi dintre ei se gândesc că o dată ce au fost dezaprobati, urmează un 
sir lung de dezaprobari; alţii se gândesc că au fost demascati iar acum 
toată lumea vede că de fapt sunt incompetenti. O serie de distorsiuni 
cognitive pot duce la această teamă de a fi dezaprobat. Aceste 
persoane uită ca ele sunt singurele care pot să influențeze gândurile si 
emoțiile pe care le au. Dezaprobarea cuiva nu are cum să te afecteze 
decât dacă crezi că are dreptate. Aceste persoane evită dezaprobarea 
printr-un mecanism invers: caută și sunt dependente de aprobarea 
celorlalți. Poti să iti imaginezi acestă dependenţă ca fiind similară 
dependenţei de droguri. Ai așa mare nevoie de aprobarea celorlalţi încât 
nu poti funcţiona fără ea; majoritatea acţiunilor tale sunt îndreptate spre 
dobândirea aprobării de la persoanele relevante pentru tine. Când nu 
primești acea aprobare, te simţi ca o persoană dependentă de droguri 
care nu mai are acces la substanțele de care are nevoie. Multe 
persoane pot folosi această vulnerabilitate pe care o ai pentru a te 
manipula. Devii astfel santajabil emotional. 


lată câteva lucruri de care merită să tii cont: 


1. Când cineva reacţionează negativ în ceea ce te priveşte, s-ar 
putea ca gândurile iraționale ale acelei persoane să fie de fapt 


cauza reacției sale, nu neapărat ceva ce ai facut tu. 
2. Dacă critica este reală, nu o lua personal. Gândește-te ce 


anume ai greșit și încearcă să remediezi acel lucru în viitor. Nu 


trebuie să iti fie ruşine de greșelile tale. Toţi facem greșeli. 

Important este sa acceptam faptul ca suntem supusi erorii si sa 


ne corectam in viitor. 


. Chiar daca gresesti, nu inseamna ca esti un ratat. A fi un ratat 
înseamnă a gresi de fiecare dată (aceasta este definiția 
ratatului). Cu siguranță că sunt foarte multe lucruri pe care le 


faci bine, la fel cum sunt situaţii în care greșeșii. 


. Nimeni nu are căderea să iti judece valoarea ca persoană. Esti 
ceea ce esti, cu bune și rele, cu o mulţime de calităţi si cu 
anumite defecte. La fel suntem toţi. Nimeni nu este bun sau rău. 


Toţi suntem unici, în felul nostru. Toţi suntem la fel de valoroși. 


. Bineînţeles că nu iti place să fii criticat sau dezaprobat, nimănui 
nu-i place. Dar tu știi că dezaprobările și critica te afectează 
numai dacă te lași afectat. Nu te lăsa pradă emoțiilor negative 
care apar. Vor trece. Între timp, implică-te în ceva ce iti face 


placere. 


Secretul emotiilor pozitive este constientizarea faptului ca numai 


propriile tale ganduri pot influenta emotiile tale. Orice s-ar intampla, orice 


ti s-ar spune, lucrurile te afecteaza in functie de modul in care tu le 


interpretezi. 


Cum sa depasesti dependenta de dragostea celorlalti 


La fel ca si in cazul anterior, anumiti oameni cred ca nu pot fi 


fericiti daca nu sunt iubiti (de catre cineva de sex opus). Este dragostea 

cuiva o necesitate sau o dorință? Faci diferenţa între a fi singur si a te 
simţi singur? 

lată un exercițiu pentru început. Fă o listă cu 10 din lucrurile care 
iti fac tie cea mai mare plăcere. Notează-le pe o coloană. Notează acum 
în următoarea coloană cu cine faci de obiecei aceste lucruri, după 


exemplul de mai jos. 


Top 10 lucruri preferate Cu cine fac aceste lucruri 


1. Să beau cafea și să citesc o | 1. Singur 


carte bună 

2. Să călătoresc 2. Cu sotul/iubitul meu 
3. Sa ascult muzica 3. Singur 

4. Sa ies în oraș, la petreceri 4. Cu prietenii mei 


Uită-te la lista pe care ai alcătuit-o. Vei vedea ca foarte multe din 
lucrurile care iti plac, le faci de fapt singur. Acest lucru înseamnă că 
sursa plăcerilor tale este de fapt la tine, si iti este accesibilă indiferent 
dacă ești singur sau cu altcineva. 

Gândește-te apoi la câteva din avantajele de a fi singur. Adesea 
ne gandim la avantajele de a fi cu cineva si neglijam acest aspect. 

Avantajele de a fi singur: 

1. Ai posibilitatea să explorezi ce gândești, ce simţi sau ce știi. 

2. Ai ocazia să încerci foarte multe lucruri noi, lucruri pe care nu 

le-ai putea face dacă ai fi într-o relaţie serioasă. 

3. Ai ocazia să te dezvolti foarte mult pe plan personal sau 

profesional. 

4. A fi singur este mult mai bine decât a fi cu persoana nepotrivită. 

La fel cum dragostea, prietenia sau casatoria nu sunt obligatorii 
pentru a fi fericit, ele nu sunt nici suficiente pentru a fi fericit. Dovada 
sunt milioanele de femei si barbati care sunt casatoriti si care nu sunt 
fericiti sau milioanele de femei si barbati care divorteaza in fiecare an. 

Nu prea exista retete pentru fericire. Toti ne dorim sa fim fericiti si 
toti facem ceea ce credem ca ne va duce acolo. Avem uneori insa 
tendința sa conditionam starea noastră de fericire de o vârstă, o 
persoană, un statut profesional sau material (“Aș fi fericit dacă...” sau 
“Voi fi fericit când...”) și pierdem din vedere faptul că fericirea, la fel ca 
toate celelate stări emoţionale plăcute (satisfacția, multumirea, 
recunostinta, veselia) sunt consecința modului nostru de a ne raporta la 
lume, consecința așteptărilor și interpretărilor noastre. Este ca și cum 
fericirea ar fi tot timpul înăuntrul nostru, atât doar că nu o observăm 


numai din când în când. 


Valoare ta nu depinde de realizările tale 


Multe persoane au tendinţa să creadă că valoarea lor depinde de 
realizările pe care le-au obținut. Multi se străduiesc să aibă un statut 
profesional sau financiar cât mai mare, având convingerea că acestea 
echivalează cu o valoare personală mai mare. La fel ca și dependenţa 
de dragoste și aprobare, dependenţa de succes, bogăţie sau celebritate 
poate fi la fel de greu de depășit. De ce? Pentru că pe măsură ce ai tot 
mai mult succes, tintesti tot mai sus. Si cand ai ajuns la următorul nivel, 
vrei să ajungi și mai sus. De ce ai nevoie de tot mai mult și mai mult? 
Răspunsul este destul de simplu. Pentru că nu succesul aduce fericirea. 
Succesul aduce satisfacţie profesională, dar nu fericirea. Si de ce vrei să 


urci atunci tot mai sus? Pentru că speri că fericirea va fi acolo. Dar nu 

este. Pentru ca speri că un succes mai răsunător te va face o persoană 
mai valoroasă. Dar lucrurile nu stau așa. 

A conditiona valoarea umană de lucruri materiale (indiferent daca 
este vorba de o promovare, o sumă de bani sau calităţi fizice) este un 
gând irațional. Bineînţeles că lucrurile materiale aduc o mulțime de 
beneificii sau avantaje, nimeni nu spune că nu este așa. Dar nu aduc o 
mai mare valoare personală. 

Valoarea umană este un concept abstract. Valoarea umană nu 
există propriu-zis, nu poate fi măsurată. Putem măsura multe alte lucruri 
când vine vorba de oameni sau de a stabili ierarhii, dar nu și valoarea 
umană. Toţi o avem, în egală măsură. Toţi suntem deci la fel de valoroși. 
Valoarea este inerentă fiecăruia dintre noi, prin simplul fapt că suntem 


oameni. Nu trebuie să ne luptăm să o obţinem, o avem deja. 


Cum sa crești toleranța la frustrare 


Perfectionismul este una din ultimele iluzii ale lumii. Perfectiunea 
este destul de mult valorizată în societatea în care trăim, multă lume își 
dorește angajaţi perfectionisti, multi dintre noi ne comportăm cât de 
perfectionist reușim însă, cu toate acestea nimeni nu cunoaște pe 
nimeni perfect. Avem totuși iluzia că dacă am face lucrurile mai “perfect”, 
am fi mult mai satisfacuti. Cu toate acestea, perfectionistii nu sunt nici o 
data satisfacuti. A renunţa la obiceiurile perfectioniste si a crește 
toleranța la frustrare este un deziderat ambițios. Dar există remediu. 
Dacă esti o persoană cu trăsături perfectioniste sau o persoană care nu 
tolerează ca lucrurile să nu fie clare sau previzibile, vei beneficia foarte 


mult în urma tehnicilor de mai jos. 

. Fao lista cu avantajele si dezavantajele perfectionismului. Vei fi 
surprins să vezi că nu are asa multe avantaje pe cat te-ai 
astepta. 

. Avand lista de avantaje si dezavantaje, ar fi foarte util daca ai 
încerca sa faci câteva experimente pentru a testa avantajele pe 
care le-ai găsit. Alege câteva acitivati la care poţi modifica, 
experimental, standardele pe care iti propui să le atingi. 
Încearcă să faci o sarcină obișnuită, dar având standarde mai 
puţin înalte. Efectele s-ar putea să te surprindă. 

. Multi perfectionisti cred că dacă nu vor face lucrurile perfect, nu 
vor simţi nici un fel de satisfacţie. Gandeste-te la câteva lucruri 
pe care le-ai făcut azi (te-ai spălat pe dinţi, ai mâncat un măr, ai 
citit ceva) si încearcă să apreciezi câtă satisfacție ai simțit 
făcându-le, pe o scala de la 0 la 100. Acum gandeste-te la cat 
de bine le-ai făcut, pe o scală a perfecțiunii de la 0 la 100. Este 
un experiment simplu care te va ajuta să spargi legătura între 
perfectionism și satisfacție. 

. Uită-te în jurul tau și caută lucruri pe care ai putea să le 
imbunatatesti: ordinea cărţilor în bibliotecă, un aranjament cu 
flori, hainele, culorile unei fotografii, claritatea imaginii la 
televizor, etc. Cu cât vei căuta mai multe lucruri, cu atât vei 
vedea că nu există lucruri perfecte. Întotdeauna vei găsi ceva 
ce ar putea fi îmbunătăţit. La fel se întâmplă și cu lucrurile pe 
care le ai tu de făcut. Cel mai probabil, niciodată nu va fi 
suficient de bine. 

. Un experiment foarte eficient este să te expui intenţionat la o 
situaţie imperfecta. Un birou deranjat, o ţinută neingrijita, sau 
orice altă situaţie care ar putea să fie semnificativă în cazul tău. 


În momentul în care începi expunerea la situaţie, vei simţi că 

esti din ce in ce mai deranjat si vei avea o tendinta tot mai mare 
de a remedia lucrurile. Cu cat vei ramane expus mai mult la 
acea situaţie, cu atât câștigul tău va fi mai mare. Încearcă să 
porți cămășile necălcate o săptămână, sa nu faci curat mai 
multe zile, să nu te uiţi pe telefon la numele persoanei care te 
sună înainte să răspunzi, etc. 

. O altă modalitate de a combate perfectionismul este stabilirea 
de repere orare în cadrul cărora trebuie să termini sarcinile pe 
care le ai de făcut. Stabilește un astfel de program pentru toată 
săptămâna. Daca esti cu adevărat perfectionist, vei avea 
probleme în a respecta programul pentru că vei avea tendința 
să amâni lucrurile sau sa prelungesti realizarea unei sarcini 
până când te simţi suficient de mulțumit. Chiar dacă lucrurile nu 
ies bine, de dragul experimentului, respectă timp de o 
săptămână programul pe care l-ai stabilit. Ce simţi la sfârșit? 
Dacă ar fi să spui cuiva ce ai învăţat din asta, ce ai spune? 

. Fa o listă cu avantajele greselilor. Încearcă să găseşti motive 
pentru care greșelile sunt foarte bune sau utile pentru tine. 

. Aceast exercitiu este pe cat de solicitant, pe atat de eficient. 
Alege sa faci un lucru mai putin obisnuit, in prezenta unor 
oameni care ar putea fi surprinsi de gestul tau sau intr-un loc in 
care comportamentul tau nu este astepat. Trebuie neaparat sa 
fie ceva care te face sa nu te simţi în largul tau. Ideea acestui 
exerciţiu este să faci un comportament prin care te-ai putea 
face de rușine. Asigură-te că ceea ce faci nu este ilegal sau 
periculos. Poti de exemplu să canti pe stradă, să fluieri la 
muzeu, să latri, să asculti zidurile de pe stradă cu un stetoscop, 
etc. Dacă repeti acest exerciţiu vei vedea că teama ta de a fi 


ridicol sau de a fi evaluat de ceilalţi va scădea semnificativ 

